**बी॰सी॰जी॰ (बैसिलस कैलमेट-गुएरिन) का टीका** (Bacillus Calmette–Guérin (BCG) vaccine) एक टीका है जो मुख्यतः यक्ष्मा (टीबी) की रोकथाम के लिए उपयोग किया जाता है। जिन देशों में यक्ष्मा प्रायह: होता है वहाँ स्वस्थ शिशुओं को इसकी एक खुराक जनम के बाद जितना जल्दी हो सके, लगाने की सलाह दी जाती है। HIV/AIDS वाले बच्चे को टीका नहीं दिया जाना चाहिए। उन क्षेत्रों में जहां यक्ष्मा आम नहीं है, केवल उच्च जोखिम वाले शिशुओं का आमतौर पर टीकाकरण किया जाता है, और यक्ष्मा के संदिग्ध मामलों की जाँच की जाती है और उपचार किया जाता है। जिन वयस्कों में यक्ष्मा नहीं है, और जिन्हें पहले से प्रतिरक्षित नहीं किया गया है लेकिन अक्सर दवा-प्रतिरोधी यक्ष्मा के संपर्क में आते हैं, उन्हें भी प्रतिरक्षित किया जा सकता है।

संरक्षण की दरें व्यापक रूप से भिन्न होती हैं और दस और बीस वर्षों के बीच रहती हैं। बच्चों में यह लगभग 20% को संक्रमित होने से रोकता है और जो लोग संक्रमित होते हैं उनमें से यह आधे को बीमारी के विकसित होने से बचाता है। टीका त्वचा में इंजेक्शन द्वारा दिया जाता है। अतिरिक्त खुराक के समर्थन में कोई सबूत नहीं है। इसका उपयोग कुछ प्रकार के मूत्राशय कैंसर के उपचार में भी किया जा सकता है।

इस के गंभीर दुष्प्रभाव दुर्लभ हैं। इंजेक्शन के स्थान पर अक्सर लालिमा, सूजन और हल्के दर्द होते हैं। उपचार के बाद एक छोटा अल्सर हो सकता है, जो ठीक होने के बाद कुछ निशान छोड़ दे। प्रतिरक्षा प्रणाली की खराब कार्यक्षमता वाले लोगों में दुष्प्रभाव अधिक सामान्य और संभावित रूप से अधिक गंभीर होते हैं। यह गर्भावस्था में उपयोग के लिए सुरक्षित नहीं है। टीका मूल रूप से *मायकोबैक्टीरियम बोविस* से विकसित किया गया था जो आमतौर पर गायों में पाया जाता है। हालाँकि यह कमजोर कर दिया गया है, यह अब भी जिवित है।

बी॰सी॰जी॰ के टीके का चिकित्सकीय रूप में उपयोग पहली बार 1921 में किया गया था। यह विश्व स्वास्थ्य संगठन की आवश्यक दवाओं की सूची में मौजूद है, जो एक बुनियादी स्वास्थ्य प्रणाली में सबसे आवश्यक महत्वपूर्ण दवाओं की सूची है। 2014 तक इसकी थोक लागत 0.16 अमरीकी डौलर है। यूनाइटेड स्टेट्स में इसकी लागत 100 से 200 अमरीकी डौलर है। प्रत्येक वर्ष लगभग 10 करोर (100 मिलियन) बच्चों को यह टीका दिया जाता है।

1. 1 2 3 4 5 6 7 8 9  "BCG vaccine: WHO position paper" (PDF). *Weekly Epidemiological Record*. **4** (79): 25–40. मूल से 21 सितंबर 2015 को पुरालेखित (PDF). अभिगमन तिथि 20 अक्तूबर 2019.
2. ↑  "Revised BCG vaccination guidelines for infants at risk for HIV infection" (PDF). *Weekly Epidemiological Record*. 82 (21): 193–196. मूल से 4 मार्च 2016 को पुरालेखित (PDF). अभिगमन तिथि 20 अक्तूबर 2019.
3. ↑  Roy, A; Eisenhut, M; Harris, RJ; Rodrigues, LC; Sridhar, S; Habermann, S; Snell, L; Mangtani, P; Adetifa, I; Lalvani, A; Abubakar, I (August 2014). "Effect of BCG vaccination against Mycobacterium tuberculosis infection in children: systematic review and meta-analysis". *BMJ*. **349**: g4643. PMC 4122754. PMID 25097193. डीओआइ:10.1136/bmj.g4643.
4. ↑  Houghton, BB; Chalasani, V; Hayne, D; Grimison, P; Brown, CS; Patel, MI; Davis, ID; Stockler, MR (May 2013). "Intravesical chemotherapy plus bacille Calmette-Guérin in non-muscle invasive bladder cancer: a systematic review with meta-analysis". *BJU Int*. **111** (6): 977–83. PMID 23253618. डीओआइ:10.1111/j.1464-410X.2012.11390.x.
5. ↑  *WHO Model List of Essential Medicines*. : World Health Organization. October 2013.सीएस1 रखरखाव: स्थान (link)
6. ↑  "Vaccine, BCG". *International Drug Price Indicator Guide*. मूल से 22 जनवरी 2018 को पुरालेखित. अभिगमन तिथि 20 अक्तूबर 2019.
7. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. : Jones & Bartlett Learning. पृ॰ 312. आई॰ऍस॰बी॰ऍन॰ 9781284057560.सीएस1 रखरखाव: स्थान (link)